*Tämä artikkeli käsittelee järveä. Muita luetellaan täsmennyssivulla Näsijärvi.*

Näkymä Näsinneulasta Mustalahden yli Tammerkosken niskalle, Tampellan kaupungiosan ja Naistenlahden suuntaan.
**Näsijärvi** on Pirkanmaalla Tampereella, Ylöjärvellä ja Ruovedellä sijaitseva järvi, joka on Suomen 16. suurin järvi ja Pirkanmaan suurin järvi. Järven eteläpäässä sijaitsee Tampereen kaupungin keskusta.

Maantiede
---------

Järven pinta-ala on 25 700 hehtaaria eli 257 neliökilometriä. Se on 43,6 kilometriä pitkä ja 27 kilometriä leveä. Järven pituus on mitattu Kurun Sammalistonlahdelta Tampereen Kortelahteen. Sen leveys on mitattu puolestaan Viitapohjan Paarlahden pohjukasta Kyrönlahden pohjukkaan. Järveltä löytyy kuitenkin vain harvoja, järven pituussuuntaan nähden poikittaisia, yli 10 kilometriä leveitä järvenselkiä. Sen tilavuus on 3 490 miljoonaa kuutiometriä eli 3,49 kuutiokilometriä. Järven keskisyvyys on 14,7 metriä (tai myös 13,66 metriä ) ja suurin syvyys on 65,6 metriä.

### Järvenosat

Järvi jakautuu kolmeen selkäalueeseen, jotka ovat Näsiselkä, Koljonselkä ja Vankavesi. Näsiselkä alkaa etelässä Tampereelta, jossa se laajenee länteen Lielahtena ja itään Aitolahtena. Aitolahden päässä se laajenee pieneksi Niihamanseläksi, josta erkanee kaakkoon Olkahistenlahti ja koilliseen Merjanlahti ja Laalahti. Lielahden ja Lentavänniemen pohjoispuolella sijaitsee Siivikkalanlahti ja sen perällä Ryydynpohja. Näsiselkä vaihtuu pohjoisessa Iso-Otavan saaren jälkeen Koljonseläksi. Saarten kohdalla idästä järvelle päin työntyy leveä niemi, jonka eteläkärki on nimeltään Paavolanniemi. Sen eteläpuolelta työntyy koilliseen viisi kilometriä pitkä Tervalahti, jonka sivulahtena on Uskalinlahti. Näsiselän vastarannalla sijaitsee Laakonselkä, joka on yli neljä kilometriä pitkä ja kapeneva lahti.

Koljonsekä on lähes 13 kilometriä pitkä ja siitä työntyy sivuille pitkiä lahtia. Heti eteläpäässä sijaitsee luoteeseen päin tunkeutuva Kaiharinlahti, joka on 7,5 kilometriä pitkä. Vastarannalta alkaa heti Paavolanniemen pohjoispuolelta huomaamattomasti Koivusalmi, joka johdattaa Käälahteen ja sen perällä Kaitaveden salmea myöten Paarlahteen. Koljonselältä on matkaa lahden pohjukkaan yli 15 kilometriä. Paarlahdessa on lisäksi monia sivulahtia. Käälahden vieressä on Kääniemi, jonka pohjoispuolella sijaitsee Teiskolanlahti. Sen takana sijaitsevat Kirkkojärvi ja Kaletonjärvi, jotka voidaan tulkita Koljonselän lahdenpohjukaksi ja joka on kuusi kilometriä pitkä. Teiskolanlahden vastapuolella sijaitsee laaja Pengonlahti, jonka pohjukassa sijaitsee Kyrönlahti. Pengonlahti on yli 10 kilometriä pitkä, kun matkaa mitataan lahdensuun saarten luota. Koljonselkä kapenee pohjoispäässä, ja ennen sen suuria saaria siitä kääntyy kaakkoon päin viisi kilometriä pitkä Pöllöselkä.

Koljonselän ja Vankaveden välissä sijaitsee saaristo, jonka eteläpuolelta järven ylittää Sisä-Suomen reunamuodostuma. Sokkeloisen järvenosan pohjoispuolella sijaitsee Vuolteenniemen ja Honkaniemen puoli kilometriä leveässä välissä Kirvessaari ja Unnekivensalmi, jonka pohjoispuolella aukeaa järvenselkä. Selkä jatkuu koilliseen 9 kilometriä, missä sijaitsee Vankaselän toinen järvenselkä. Vankaselkä on kapeampi kuin Koljonselkä, mutta sen luoteispuolelle työntyvät Kukkulanselän lahti ja Kurunlahti. Kukkulanselkä jää suurien saarten Muuraisen ja Taninsaaren taakse suojaan. Kurunlahti on kapenevan lahden lahdenpää. Vankaveden itäpäässä työntyy Uniniemen vierestä pohjoiseen huomaamaton lahti, joka päässä sijaitseekin Muroleen koski. Kosken yläpuolella sijaitsee Palovesi, joka on oma järvensä. Sen vedenpinnan korkeus on 60 senttimetriä korkeammalla kuin Näsijärvellä.

### Saaret

Järvessä on laskettu olevan 710 saarta. Niiden yhteispinta-ala on 984 hehtaaria, mikä on noin 3,8 % järven kokonaispinta-alasta. Saarista vain Iso-Otava (113 ha ) on yli neliökilometrin suuruinen, mutta 100 muuta saarta ovat yli hehtaarin suuruisia, ja 496 saarta ovat vielä yli aarin kokoisia, mutta loput 113 saarta ovat tätä pienempiä. Kartoissa nimeltään mainittuja merkittäviä saaria ovat etelästä lukien Siilinkari, joka näkyy Tampereen rannoilta, Pallosaari, Karso, Harvasalo ja Pikku-Otava, jotka sijaitsevat kaikki Näsiselällä. Kaiharinlahdella ovat Niinisaari, Korpinsaari, Lammassaari ja Äijänsaari. Koljonselkä on avointa järvenosaa, mutta sieltä voidaan mainita Taulasalo, Koljonsaari, Selkäsaari, Iso Lammassaari, Heinisaari ja Säynäsaaret. Koljonselän pohjoisosissa sijaitsevat Lehtisaari, Kontusaari, Vetämäkanta, Vähä Vesassalo, Iso Vesassalo, Toltaansalo ja Iso Leppisalo (31 ha ). Ylös Vankavedelle mentäessä löytyy lännestä Taninsaari (38 ha ), Muurainen (47 ha ) ja Pikku-Muurainen, jotka suojaavat Kukkulanselkää. Vankaselällä ovat vielä Onniansaari (49 ha ) ja Lietsaari. Saarten rantaviivan yhteispituus on 223 kilometriä.

Geologiaa
---------

Rauhaniemen kansankylpylä.
Järven etelärannan poikittain kulkee saumamuodostuma, joka on lyhyt osuus Salpausseliltä Lahden pohjoispuolelta alkavasta harjujaksosta, joka päättyy parinsadan kilometrin päässä Suomenselälle. Sen Kalevankankaan korkein kohta nousee 135 metrin korkeuteen ja Pispalanharjun ja Pyynikinharjun korkeimmat kohdat 155 metriin, mikä on noin 60 metriä korkeammalle kuin Näsijärven vedenpinta.

Näsiselän keskivaiheella järven ylittää kallioperän murroslinja, joka kulkee itä-länsi-suuntaisena Käälahden ja Kaiharinlahden kohdalla. Murroslinjan eteläpuolella kallioperä on liuskekiveä ja pohjoispuolella syväkiveä. Murroslinja on kulunut paikoin syväksi kalliorotkoksi, jonne jääkauden aikana kertyneet moreenikerrokset puhdistuivat jääkauden päättymisen aikana jäätikköjokien virtauksissa. Murroslinja on helposti havaittavissa Näsijärven itäpuolella, jossa se jatkuu Käälahden jälkeen itään 12 kilometriä pitkänä Paarlahtena.

Jääkauden aikainen Sisä-Suomen reunamuodostuma ylittää Näsijärven Koljonselällä järven lounas-koillissuuntaisena. Jääkaudella kesäisten sulamisvesien tuomat sora- ja hiekka-ainekset kerääntyivät jäätikön reunan eteen ja muodostivat siihen harjuja. Samaan aikaan talvisten ja kesäisten olosuhteiden vaikutuksesta mannerjäätikön reuna vuorotellen puski talvisin kesällä syntyneitä harjuja eteenpäin ja kesäisin se vetäytyi niistä erilleen. Hiekan ja soran joukkoon sekoittui jäätikön tuomaa moreenia ja näin syntyneet pääteselänteet ovatkin sekoitus näistä maa-aineksista. Näiden pääteselänteiden kanssa samanikäisiä harjuja tai deltoja esiintyy noin 250 kilometriä pitkällä rintamalla, jota kutsutaan myös nimellä Sisä-Suomen reunamuodostuma. Muodostuman läntinen reuna alkaa Jämijärvellä Hämeenkankaalla ja jatkuu Hämeenkyrön keskustaajaman läpi itään ja se tulee Näsijärvelle Kyrönlahden eteläpuolelta, sukeltaa veteen Pengonpohjan lahdessa, jossa reunamuodostuma kurkistaa Kuhaluotona vedestä ja sitten se nousee Kotkannokassa ylös järvestä. Reunamuodostuma ylittää niemimaan Länsi-Teiskon eteläpuolelta ja sitten se ylittää Näsijärven Koljonselän pohjoisosassa sukeltamalla Kariniemessä järveen, kurkistaen vedestä Vetämäkantana. Reunamuodostuma jatkaa Yrjönkylän ja Kaanaan kautta koilliseen Teiskon lentokentälle. Koljonselän keskellä kulkee järven pohjassa kallioperän murros, jonka muodostaman syvänteen löytää seuraamalla Leppäjärven suuntaista laaksoa järvelle. Murros jatkuu Koljonselän itärannalle, jossa se näkyy Terälahtena ja sen itäpuolisessa Kirkkojärvessää lahtina. Toinen kalliomurros ylittää Koljonselän Vähä- ja Ison Vesassalon saarten välistä.

Myös Vankaveden eteläosassa muodostavat kallioperän murrokset Näsijärven pohjaan syvänteitä ja rannoille lahtia. Esimerkiksi Parkkuussa Parkkuunlahti ja Kiertäänperä kuuluvat murrokseen, joka jatkuu Nimettömänojan laaksona luoteeseen ja ylittää Näsijärven Toikossa ja Löytänänjärven itäpuolella. Myös Sikkilänjoen laakso jatkuu Jakaman poikki ja jatkuu kaakkoon päin Leppälahteen. Monet Vankaveden Kurun puoleisella rannoilla olevat kallioperän murrokset ovat pohjois-etelä-suuntaisia. Ne alittavat järvenselän Kurunlahden suunnassa useasta kohtaa ja jatkavat vielä Kukkulanselän alitse.

Asutus
------

Näsijärven etelärannalla Tampereella on runsaasti asutusta. Ennen siellä oli myös paljon teollisuutta. Kuva heinäkuulta 2013.
Järven rantaviivan pituus on 806 kilometriä ja tähän lukuun sisältyvät myös saarien rannat. Näsijärven rannalla sijaitsevat muun muassa Tampere, Ylöjärvi ja Kuru. Tampereella Näsijärven eteläpäässä, Särkänniemen huvipuistossa sijaitsee korkea näkötorni Näsinneula, joka on myös Suomen korkein rakennus. Särkänniemen vieressä sijaitsee Mustalahden satama.

Luonnontila
-----------

Näsijärven eteläosassa järven vesi on luokiteltu fysiokemiallisesti erinomaiseksi, biologisesti hyväksi, kemiallisesti hyvää huonommaksi ja ekologisesti hyväksi.

Näsijärven pistekuormittajat ovat lähinnä yhteiskunnan jätevedenpuhdistamot ja yksittäiset teollisuuslaitokset. Puhdistamoiden tulokset ovat olleet hyviä. Tilanne oli aiemmin paljon huonompi, kunnes suuret paperi- ja sellutehtaat lopettivat toimintansa. Näsijärven eteläosaan laskivat jätevetensä Näsijärven Pahvi Oy ja Haarlan paperitehdas, jotka lopettivat toimintansa vastaavasti vuosina 1983 ja 1989. Vuonna 2008 M-realin ja Ligno Tech Finland Oy:n tehtaiden sulkeminen paransi edelleen Näsijärven eteläosan tilannetta huomattavasti. Mäntän tehtaiden sellunvalmistuksen lopettaminen vuonna 1991 vaikutti merkittävästi Näsijärven pohjois- ja keskialueiden luonnontilaan. Näsijärven eteläpäätä kuormittavat edelleen Tampereen Sähkölaitoksen Naistenlahden voimalaitos, Tampereen Veden Kaupinojan pintavesilaitos ja Tampereen Kaukolämpö Oy.

Virkistys
---------

### Vesiliikenne

*Myrsky Näsijärvellä*, Werner Holmberg, 1860.
Näsijärvellä kulkee kesäisin vilkkaasti liikennöity Tampereelta Muroleen kanavan kautta Virroille johtava laivareitti, joka on niin sanotun Runoilijan tien eteläosa. Järvellä toimii useita veneseuroja, jotka ovat usein paikkakuntakohtaisia. Muita veneilijöitä varten on rakennettu lukuisia veneenlaskupaikkoja.

### Kalastus ja ravustus

Näsijärvi ja sen lähialueet muodostavat Näsijärven kalastusalueen. Järvessä elää yleisenä ahven, hauki, järvilohi, kiiski, kuha, kuore, lahna, made, muikku, pasuri, salakka, siika, sorva, särki ja taimen. Näiden lisäksi tavataan harvalukuisena ankerias, harjus, kirjolohi, kivisimppu, kymmenpiikki, pikkunahkiainen, puronieriä, ruutana, spleiknieriä, suutari ja säyne. Satunnaisesti tavattavia lajeja ovat härkäsimppu ja sulkava. Näistä kalalajeista ovat taloudellisesti tärkeimmät hauki, ahven, siika, kuha, muikku, lahna ja made. Vapaa-ajan kalastajien tavoitelluimmat lajit ovat taimen ja järvilohi. Ammattikalastusta harjoittaa yleensä noin viisi ja ammattiravustusta viisi kalastajaa. Näsijärvellä on rapuruttoa, joten jokirapuja on järvessä hyvin vähän. Vuosina 1991–1997 järveen istutettiin täplärapua, joka näyttää kestävän Näsijärven rapuruton hyvin ja laji menestyy.

Säännöstely ja vedenkorkeudet
-----------------------------

### Tammerkoski

Tammerkoski, joka laskee 18,2 metriä alempana sijaitsevaan Pyhäjärveen, on nykyään padottu energiantuotantoa varten ja sen veden juoksutuksia säädellään padon ympäristöluvassa. Säännöstelyn hoitaa Tampereen sähkölaitos Näsijärven säännöstely-yhtiön puolesta. Tavoitteena on hallita Näsijärven vedenpintaa samalla, kun tuotetaan sähköenergiaa. Veden virtaamista on pidetty kirjaa vuodesta 1933 asti ja tällä aikavälillä on joen keskivirtaama (MQ) ollut 65 kuutiometriä sekunnissa (m³/s). Kun tarkasteluväliksi otetaan viimeiset vuodet 1980–2008, tulee keskivirtaamaksi 73 m³/s. Joen keskiylivirtaama (MHQ) on ollut 142 m³/s ja keskialivirtaama (MNQ) 2,4 m³/s, mutta suurin vuosittainen virtaama (HQ) on ollut 247 m³/s (kesäkuussa 1988) ja pienin (NQ) 0 m³/s.

### Vedenkorkeudet

Järven vedenpinnan korkeus on 95,4 metriä mpy. Järvi on säännöstely siten, että vedenpinnan korkeudeksi on määrätty raja-arvot 94,13 metriä ja 95,62 metriä mpy. Suurin mahdollinen säännöstelyväli on siten 1,49 metriä, mikä vastaa Näsijärvessä 385 miljoonan kuutiometrin vesitilavuutta.

Näsijärven vedenpinnan korkeuteen on yritetty vaikuttaa jo 1800-luvulla, ja kun joki lopulta oli padottu kokonaan, järveä on myös säännöstelty. Ensimmäinen säännöstelyehto on vuoden 1923 lupapäätöksessä. Sitä ei päivitetty vuosina 1937 ja 1945, jolloin kiinnitettiin ainoastaan huomiota yksittäisten voimaloiden toimintaan. Vasta vuonna 1980 annettiin tarkistetut lupaehdot, joita edelleen noudatetaan. Vuosien 1911 ja 1979 välisenä aikana on vedenpinnan keskikorkeus ollut 94,99 metriä mpy. ja vuosina 1980–2008 se on ollut 95,03 metriä mpy. Kesäkuukaisina vesi on yleensä parikymmentä senttimetriä näitä arvoja korkeammalla. Alin vedenkorkeus on nykyään (1980–2008) ollut keskimäärin 93,92 metriä ja ylin vedenkorkeus 95,49 metriä mpy. Yhden vuoden aikana mitattujen vedenkorkeuserojen vaihteluväli on ollut 1,15 metriä. Pienin yhden vuoden aikainen vedenkorkeusero on ollut 0,59 metriä (vuonna 1990) ja suurin 1,54 metriä (vuonna 1981).

Järven jäätyminen
-----------------

Siilinkarin talvikahvio.
Näsijärven jäätymisestä on laadittu tilastoja vuodesta 1836 alkaen. Jäätymisen ja jäiden lähdön julistaa Tampereen kaupungin satamapäällikkö. Jäätilanne todetaan suurten selkien Näsinselän ja Koljonselän mukaan. Näsijärvi jäätyy keskimäärin 19. joulukuuta ja jäät lähtevät 8. toukokuuta. Varhaisin kirjattu jäätyminen on tapahtunut 7.11.1910 ja myöhäisin 07.02.2020. Vastaavasti varhaisin jäidenlähtö on tapahtunut 13.4.2014 ja myöhäisin 17.6.1867, jolloin Suomea vaivasivat suuret nälkävuodet.

Historiaa
---------

### Jääkauden päättyminen

Aivan viime jääkauden loppuvaiheessa mannerjäätikkö suli Näsijärveltä pois noin 11 300 vuotta sitten (Keuruun jäänperääntymisvaihe ) ja jäätikön reuna vetäytyi pohjoiseen jonnekin Virtain ja Kihniön taajamien eteläpuolelle. Silloin paikallinen ilmasto kylmeni äkisti, eikä jäätikkö enää sulanut yhtä nopeasti kuin aikaisemmin. Sen seurauksena jäätikkö alkoi edetä (Jyväskylän etenemisvaihe ) ja ehti Länsi-Teiskon ja Terälahden lähettyville, missä jäätikön reuna pysähtyi noin 11 000 vuotta sitten noin 100 vuodeksi muodostaen päätemoreeniselänteen, joka kuuluu Sisä-Suomen reunamuodostumaan. Reunamuodostumisen jälkeen ilmasto lämpeni taas, jolloin jäätikön reuna vetäytyi Perämeren rannikon suuntaan. Tällöin Näsijärvi vapautui jäätikön alta lopullisesti.

### Jääkauden jälkeen

Jääkauden jälkeen maan kamara oli nykyistä paljon syvemmällä. Jäästä vapautunut muinainen Itämeri oli Yoldia-vaiheessaan ja sen vedenpinta huuhtoi aluksi mäkiä ja kallioita noin 170–165 metrin korkeudella mpy. Silloin näkyi vain seudun kaikkein korkeimmat kohdat Yoldiameren pinnalla, mutta myöhemmin maankohoaminen nosti veden alta uutta maata. Saaristo tiheni niemimaiksi ja lopulta alkoi Näsijärven ympäristö nousta vedestä. Tuleva järvi erottui heikosti pohjoiseen aukeavana Itämeren Ancylus-vaiheen lahtena, jonka lahdensuu oli yhteydessä avoveteen useita väyliä pitkin. Maankohoamisen seurauksen väylä toisensa jälkeen maatui ja lahdella oli lopuksi enää yksi lahdensuu jäljellä.

### Näsijärven ja Tammerkosken syntyvaiheet

Muinais-Näsijärvi kuroutui maankohoamisen seurauksena Itämerestä sen Ancylus-vaiheessa erilliseksi järveksi noin 9 000 vuotta sitten  (ajankohdaksi on ehdotettu myös 6400–6200 eaa. tai 8 000 vuotta sitten ). Kuroutumiskohta oli Alavuden Sampsalammen kohdalla, jossa virtasi aluksi hyvin lyhyt Perämereen laskeva joenuoma. Muinais-Näsijärvi oli nykyistä Näsijärveä huomattavasti suurempi, vaikka sen vedenpinta oli Tampereella noin 5 metriä alempana kuin se on nykyään. Maankohoamisen takia lasku-uoma piteni meren peräännyttyä kauemmaksi ja muinainen lasku-uoma haki maastosta Lapuanjoen nykyäänkin käyttämän reitin. Perämerellä tapahtuvan nopeamman maankohoamisen vuoksi Näsijärven luoteispää kohosi nopeammin kuin järven eteläpää, jolloin järvialtaan pohja kallistui kohti etelää. Jatkuvan kallistumisen vuoksi järven vedenpinta kohosi kaiken aikaa ja se aiheutti järven eteläpäässä hitaan tulvan, joka on nostanut vedenpintaa Tampereella yhteensä 8 metriä. Kun noin 7 500 vuotta sitten  (on myös ehdotettu 5600 eaa. 5 000 vuotta sitten  tai 6 500 vuotta sitten ) järven vesi oli kohonut 3 metriä  nykypinnan yläpuolelle, murtautui vesi Pyynikinharjun matalimman kohdan yli ja valloilleen päässeet vedet puhdistivat harjun löyhään maaperään leveän uoman ja uursivat uoman keskelle kivisen Tammerkosken. Tammerkosken vesi laski Pyhäjärveen, joka laski nykyistä Kokemäenjoen käyttämää lyhyttä alkureittiä pitkin suoraan Selkämereen. Näsijärven vedenpinta aleni samalla muutaman metrin, joka riitti kuivattamaan pohjoisessa Lapuanjoen luusuassa sen laskukynnyksen. Näin oli Näsijärven laskusuunta vaihtunut Perämereltä Selkämerelle yhden kevään aikana ja järven vanhaan luusuaan siirtyi Pispalan vedenjakaja Suomenselän vedenjakajaksi.

### Muinaisrantoja

Pispalan ja Pyynikin harjut ovat syntynyt jäätikkökielekkeiden saumaan eli se on niin sanottu saumaharju. Kun jäätikkö suli jäi Pispalan harju veden alle, mutta se alkoi maankohoamisen johdosta nousta pinnalle. Tässä vaiheessa aallokko alkoi kuluttamaan harjun kylkiä. Joihinkin paikkoihin ja eri korkeuksille on jäänyt jäljelle kivikkorivejä, jotka syntyivät aallokon kuluttaessa hiekan pois kivien ympäriltä. Näitä muinaisrantoja esiintyy Pispalanharjulla ja Pyynikin harjulla sekä Näsijärven että Pyhäjärven puolilla. Muuallakin Näsijärven lähialueilla on tavattu muinaisrantoja.

### Järvenlasku

Suomessa on aikoinaan perustettu 1 500 järvenlaskuyhtiötä ja järviä on laskettu yli 2 000. Järvet ovat olleet yleensä pieniä, mutta laskettu on myös muutama suurikin järvi, kuten tämä Näsijärvikin.

Vesistösuhteet
--------------

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) ja Vankaveden alueeseen (35.312) järvi kuuluu. Valuma-alueen alapää sijaitsee Tammerkoskessa, jossa sen yläpuolinen valuma-alueen pinta-ala on 7 672 neliökilometriä ja alueen järvisyys on 13,9 %. Näsiselällä vesi vaihtuu keskimäärin kerran 290 vuorokaudessa.

Järvi saa pääosan vedestään Muroleen kanavan ja Muroleenkosken kautta Palovedeltä, ja tämä edelleen Ruovedeltä, joka kerää vetensä Ähtärin reitiltä ja Pihlajaveden reiteiltä pohjoisesta ja Keuruun reitiltä idästä, ja joiden yhteenlaskettu valuma-alueen pinta-ala on 6 102 neliökilometriä (km²). Pienempiä järveen laskevia valuma-alueita ovat Keihäsjoen (192 km²), Jakaman (157 km²), Karjulanjoen (138 km²), Elänteen (75 km²), Velaatanjoen (106 km²) ja Pukalan (69 km²) valuma-alueet.

Näsijärven lähialueella on 72 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimmat ovat Näsijärven itärantalla Niihamajärvi (8 ha), joka laskee Aitolahteen, Vääräjärvi (32 ha), joka laskee Tervalahteen, Valkeajärvi (31 ha) ja Kukonjärvi (16 ha), jotka laskevat Paarlahden Matehiseen sekä Ahvenlammi (15 ha) ja Syväjärvi (13 ha), jotka laskevat Paarlahden pohjukkaan, sitten on Haikanlahteen laskevat Iso Ripojärvi (21 ha) ja Kuusjärvi (16 ha), ja vielä Toijalanjärven lahteen laskeva Taulajärvi (50 ha). Näsijärven länsirannalla on Ylöjärvellä Siivakkalanlahteen laskeva Ilmarinjärvi (19 ha), Laakonselälle laskevat Mastosjärvi (15 ha), Antaverkanlammi (4 ha) ja Kaitijärvi (17 ha), Lempiäniemellä Perttulanlahteen laskeva Kohmalanjärvi (6 ha), Ylisen pohjoispuolelle laskeva Säynäväjärvi (7 ha) ja Kyöstilän Kaskilahteen laskeva Himotunjärvi (9 ha) sekä Huhkaankylältä Kaiharinlahteen tuleva Majajärvi (6 ha). Lopulta suureen Pengonpohjaan laskevat Koijärvi (10 ha), Leppäjärvi (25 ha) ja Iso Haapajärvi (13 ha).

Vankaveden alueella on 17 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimmat ovat Vanhankylänjärvi (13 ha) ja Pimeäjärvi (10 ha), jotka laskevat Kukkulanperään, Yläisjärvi (20 ha), joka laskee Kurunlahteen, Iso Majajärvi (10 ha), joka laskee Paappasenlahteen, ja vielä Keskinen (13 ha), joka laskee Murolelahteen.

Näsijärvi laskee vetensä Tammerkosken ja Pyhäjärven kautta Kokemäenjokeen, joka laskee Porissa Itämeren Selkämereen.

Katso myös
----------

* Näsisaari
* HL Kuru – upposi 1929 Siilinkarin lähellä ja lähes 140 ihmistä hukkui
* Luettelo Suomen sadasta suurimmasta järvestä
* Rauhaniemen kansankylpylä
* S/S Tarjanne

Lähteet
-------

* Marjatta Koivisto (toim.): *Jääkaudet*. Porvoo: WSOY, 2004. ISBN 951-0-29101-3.
* Wuolijoki, Aino & Iltanen, Jussi: *Aino – Suuri Suomen kartasto*. Genimap, 2005. ISBN 951-593-963-1.
* Vesterinen, Jussi: Näsijärven kalastusalueen käyttö- ja hoitosuunnitelma vuosille 2010–2014, 20.3.2010
* Perälä, Harri: Tampereen seudun yhteistarkkailu vuonna 2016 (Arkistoitu – Internet Archive), Kokemäenjoen vesistön vesiensuojeluyhdistys ry:n julkaisu 778, ISSN 0781-8645

### Viitteet

1. 1 2 3 4 5 6 7 8 9 10 11 12 13 14 15 16  Näsijärvi, Tampere (sijainti maastokartalla) *Karttapaikka*. Helsinki:  Maanmittauslaitos. Viitattu 13.9.2019.
2. 1 2 3 4 5 6 7 8 9  Ympäristö- ja paikkatietopalvelu Syke (edellyttää rekisteröitymisen) Helsinki:  Suomen Ympäristökeskus. Viitattu 31.1.2018.
3. 1 2 3 4 5 6 7 8 9 10 11 12 13 14 15 16 17 18 19  Näsijärvi (35.311.1.001) *Järvi-meriwiki*. Suomen ympäristökeskus. Viitattu 31.1.2018.
4. 1 2 3 4  Kukkonen, Marjatta & Mäkilä, Markku & Grundström, Ale & Juntunen, Risto: Tampereen kartta-alueen maaperä(karttalehti 2123 09), Geologinen tutkimuskeskus, Espoo, 1980
5. 1 2 3  Kukkonen, Marjatta & Mäkilä, Markku & Grundström, Ale & Juntunen, Risto: Lempiänniemen kartta-alueen maaperä(karttalehti 2124 07), Geologinen tutkimuskeskus, Espoo, 1980
6. ↑  Kukkonen, Marjatta & Mäkilä, Markku & Grundström, Ale & Juntunen, Risto: Kämmenniemen kartta-alueen maaperä(karttalehti 2124 10), Geologinen tutkimuskeskus, Espoo, 1980
7. 1 2  Kukkonen, Marjatta & Mäkilä, Markku & Grundström, Ale & Juntunen, Risto: Länsi-Teiskon kartta-alueen maaperä(karttalehti 2124 08), Geologinen tutkimuskeskus, Espoo, 1980
8. 1 2 3  Rainio, Heikki: Mahtavat Salpausselät, s. 87–105, julkaisusta: Koivisto, Marjatta: *Jääkaudet*, 2004
9. 1 2  Kukkonen, Marjatta & Mäkilä, Markku & Grundström, Ale & Juntunen, Risto: Teiskon kartta-alueen maaperä(karttalehti 2124 11), Geologinen tutkimuskeskus, Espoo, 1980
10. ↑  Kukkonen, Marjatta & Mäkilä, Markku & Grundström, Ale & Juntunen, Risto: Parkkuun kartta-alueen maaperä(karttalehti 2124 09), Geologinen tutkimuskeskus, Espoo, 1980
11. ↑  Kukkonen, Marjatta & Mäkilä, Markku & Grundström, Ale & Juntunen, Risto: Murolen kartta-alueen maaperä(karttalehti 2124 12), Geologinen tutkimuskeskus, Espoo, 1980
12. ↑  Näsijärvi, Tampere (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 13.9.2019.
13. 1 2  Perälä, Harri: Tampereen seudun yhteistarkkailu vuonna 2016, s. 3–5, viitattu 10.2.2018
14. ↑  Perälä, Harri: Tampereen seudun yhteistarkkailu vuonna 2016, s. 10–17, viitattu 10.2.2018
15. ↑  Perälä, Harri: Tampereen seudun yhteistarkkailu vuonna 2016, s. 18–28, viitattu 10.2.2018
16. ↑  Vesterinen, Jussi: Näsijärven kalastusalueen käyttö- ja hoitosuunnitelma, 2010, s. 15–17, viitattu 10.2.2018
17. ↑  Vesterinen, Jussi: Näsijärven kalastusalueen käyttö- ja hoitosuunnitelma, 2010, s. 18–33, viitattu 10.2.2018
18. 1 2  Sari Rautanen, Aino Sepponen: Näsijärven aallot odottavat jo purjehtijoita.  *Aamulehti*, 14.4.2014, s. A8.
19. ↑  Näsijärvi on nyt vihdoin jäätynyt! Jäätymisen odottamisesta tuli Tampereella jännitysnäytelmä
20. 1 2 3 4  Rainio, Heikki & Johansson, Peter: Jäätikkö sulaa, s. 69–86, julkaisusta: Koivisto, Marjatta: *Jääkaudet*, 2004
21. 1 2  Wuolijoki & Iltanen: Aino – Suuri Suomen kartasto, Rikkonaiset sisävedet, s. 24–25, Viitattu 3.2.2018
22. 1 2 3  Suomen esihistorian kronologiataulukko, Mikroliitti Oy, 2000, viitattu 29.1.2018
23. ↑  Seppä, Heikki & Tikkanen, Matti: Ähtärinjärven vanha lasku-uoma (Arkistoitu – Internet Archive), Geologi, nro 58, 2006, s. 89–94
24. ↑  Tikkanen, Matti. Muuttuvat vesistöt. *Teoksessa:* John Westerholm & Pauliina Raento (toim.): *Suomen kartasto 1999. 6. laitos. 100-vuotisjuhlakartasto*, s. 40-43. Porvoo: WSOY, 1999. ISBN 951--0-22480-4.
25. ↑  Seppänen, Jouko: Pispalan muinaisrannat, Tampereen kaupunki, 2012
26. ↑  Koivisto, Marjatta: "29. Kansanuskomuksia ja geologiaa", *Jääkaudet*, s. 230–231. WSOY, 2004. ISBN 951-0-29101-3.
27. ↑  Ekholm, Matti: *Suomen vesistöalueet*, s. 61–63. Sarja A /126. Helsinki: Vesi- ja ympäristöhallitus, 1993. ISBN 951-37-1087-4.

Aiheesta muualla
----------------

* Kuvia tai muita tiedostoja aiheesta **Näsijärvi** Wikimedia Commonsissa

* Pajunen, Hannu: *Järvisedimentit kuiva-aineen ja hiilen varastona*. Tutkimusraportti 160. Espoo: Geologinen tutkimuskeskus, 2004. ISBN 951-690-894-2. Teoksen verkkoversio (PDF) (viitattu 29.10.2022).
* Näsijärven kalastusalue
* Sää ja tuuli Näsijärven Siilinkarilla
* Mustonen, Tero: Endemic time-spaces of Finland: Aquatic regimes.  *Fennia – International Journal of Geography*, 2014, 192. vsk, nro 2, s. 120–139. Helsinki:  Suomen Maantieteellinen Seura. ISSN 1798-5617. Artikkelin verkkoversio (pdf). Viitattu 7.2.2016.  (englanniksi)

Näsijärven–Ruoveden alue (35.3)

|  |  |
| --- | --- |
| Kokemäenjoen vesistö (35) | Kokemäenjoen alue (35.1) • Vanajaveden–Pyhäjärven alue (35.2) • Näsijärven–Ruoveden alue (35.3) • Ähtärin ja Pihlajaveden reittien valuma-alue (35.4) • Ikaalisten reitin valuma-alue (35.5) • Keuruun reitin valuma-alue (35.6) • Längelmäveden ja Hauhon reittien valuma-alue (35.7) • Vanajan reitin valuma-alue (35.8) • Loimijoen valuma-alue (35.9) |
| Rajautuvat vesistöt ja osa-alueet: | Vanajaveden-Pyhäjärven alue (35.2) • Ähtärin ja Pihlajaveden reittien valuma-alue (35.4) • Ikaalisten reitin valuma-alue (35.5) • Keuruun reitin valuma-alue (35.6) • Längelmäveden ja Hauhon reittien valuma-alue (35.7) |
| Näsijärven alue (35.31) | yli 190 kohdetta

|  |  |
| --- | --- |
|  Näsijärven lähialue (35.311) | Näsijärvi • Ilmarinjärvi • Niihamajärvi • Halimasjärvi • Matkajärvi • Tarasjärvi • Hurmajärvi • Vähäjärvi • Vääräjärvet • Mikkolanlammi • Valkeajärvi • Nuoralampi • Nuorajärvi • Kukonjärvi • Matalajärvi • Syväjärvi • Kaakkolammi • Ahvenlammi • Iso Ruohojärvi • Vähä Ruohojärvi • Torilammi • Hirvijärvi • Vähä Hirvijärvi • Rajajärvi • Vähä Kuusjärvi • Kuusjärvi • Iso Ripojärvi • Pikku Ripojärvi • Taulajärvi • Pahalammi • Mattilanlammi • Ruohojärvi • Joutsijärvi • Haukilammi • Ahvenuslammit • Lehmijärvi • Riitajärvi • Leppäjärvi • Kaleton • Miekkajärvi • Hyyrynjärvi • Satimusjärvi • Kolunlammi • Tanikarinjärvi • Koijärvi • Iso Haapajärvi • Pikku Haapajärvi • Pahalammi • Majajärvi • Kotojärvi • Särkijärvi • Liivantajärvi • Himotunjärvi • Kaurisjärvi • Kotamusjärvi • Hakolammi • Valkjärvi • Vähäjärvi • Säynäväjärvi • Loonamistonjärvi • Kohmalanjärvi • Kaitijärvi • Vahantalammi • Mastosjärvi • Antaverkanlammi • Pahalammi • Ruutanalammi • Matolammi • Ympyriäinen • Lepojärvi • Petaajärvi • Mustalammi |
|  Vankaveden alue (35.312) | Vanhankylänjärvi • Pimeäjärvi • Leppäjärvi • Muuraislammi • Suolijärvi • Koiralammi • Vähäjärvi • Keskinen • Haarajärvi • Löyttyjärvi • Ruutana • Vehkajärvi • Yläisjärvi • Moisiojärvi • Vehkajärvi • Kaakkolampi • Iso Majajärvi • Pieni Majajärvi |
|  Keijärven valuma-alue (35.313) | Vasamajärvi • Keijärvi |
|  Vahantajoen valuma-alue (35.314) | Veittijärvi • Viisajärvi • Hirvijärvi • Iso Työläjärvi • Vähä Työläjärvi • Laihalammi • Julkujärvi • Vähä Vahantajärvi • Lepojärvi • Parosjärvi • Saarijärvi • Vääräjärvi • Ahvenusjärvi • Kauraslammi |
|  Ylijoen valuma-alue (35.315) | Matolammi • Pengonjärvi • Salmijärvi • Koverinjärvi • Kalliojärvi • Kaitalanjärvi • Kalliojärvi • Majavesi • Tulijärvi • Heinälammi • Penkolammi • Vähä Kivijärvi • Iso Särkijärvi • Pieni Särkijärvi • Pikku-Pukuri • Suolampi • Iso-Pukuri |
|  Löytänänjärven valuma-alue (35.316) | Rikalanlammi • Ahvenjärvi • Löytänänjärvi • Iilammi • Kaustaranjärvi • Ala-Pirttijärvi • Ylä-Pirttijärvi • Keskinen Pirttijärvi |
|  Vaavunjoen valuma-alue (35.317) | Peräjärvi • Ala-Jalkajärvi • Vaavunjärvi • Vaavunlammi • Koukkujärvi • Paalijärvi • Jouttijärvi • Koukkujärvi • Valkeajärvi • Valkoinen-Tokamo • Musta-Tokamo • Rakkari • Saarijärvi • Ylä-Jalkajärvi • Yläinen Tervalammi • Alainen Tervalammi • Moikerolammi • Mustajärvi |
|  Pulesjärven valuma-alue (35.318) | Peräjärvi • Kaulamoinen • Myllylammi • Kuorejärvi • Kalliojärvi • Pulesjärvi • Valkiajärvi • Iso Kolujärvi • Sammakkolammi • Keltolammi • Kortejärvi • Ruutana • Kintulammi • Palvajärvi • Koirajärvi • Pieni Kolujärvi |
|  Sorilanjoen valuma-alue (35.319) | Sorilanlammi • Mellijärvi • Onkijärvi • Peuranta • Harvia • Ahvenlammi • Rukojärvi • Lassijärvi • Kiikkisjärvi • Iso-Lumooja • Hanhilammi • Vähä-Lumooja • Saarijärvi • Kalliojärvi • Pitkäjärvi • Särkijärvi • Pieni Päiväjärvi • Iso Päiväjärvi • Rajalammi • Haukilammi |

 |
| Paloveden alue (35.32) | noin 100 kohdetta

|  |  |
| --- | --- |
|  Paloveden lähialue (35.321) | Palovesi • Armasjärvi • Sarvananjärvi • Kolunjärvi • Särkijärvi • Ahvenjärvi • Hakojärvi • Pikku Hammonjärvi • Hammonjärvi • Iso Kantojärvi • Lehmusjärvi • Valkeajärvi • Pihlajajärvi • Iso Kivijärvi • Pikku Kivijärvi • Hakajärvi • Helvettijärvi • Kompanjärvi • Pahalammi |
|  Jäminginselän–Ruhalanselän alue (35.322) | Palovesi • Ullikkajärvi • Lehriönjärvi • Mäyrälammi • Koukkulammi • Utukkalammi • Nahkurinlammi |
|  Nenos-Kieringan valuma-alue (35.323) | Nenos-Kierinka • Hauk-Kierinka • Salmijärvi • Haukkalammi • Ahvenlammi • Kivi-Kierinka • Valkoinen • Hattulammi • Kuivattujärvi • Myllylammi |
|  Paarlammin valuma-alue (35.324) | Paarlammi • Kalliojärvi • Kuivajärvi • Kaleton • Mäenalanen • Haukilammi • Löyttyjärvi • Ruokejärvi (itä.) • Ruokejärvi (länt.) |
|  Pärjänojan valuma-alue (35.325) | Taipaleenlammi • Lamminjärvi • Haaralammi • Puukkolammi |
|  Myllyojan valuma-alue (35.326) | Vaskunjärvi • Iso-Iimas • Sarajärvi • Viraanpäänjärvi • Valkeajärvi • Kilpilammi |
|  Isojärven valuma-alue (35.327) | Vähäjärvi • Isojärvi • Hanhosenjärvi • Kaakkojärvi • Sourunjärvi • Yltävänjärvi |
|  Tarvonojan–Myllyojan valuma-alue (35.328) | Paavolanjärvi |
|  Rikalanjärven–Jouttenuksen valuma-alue (35.329) | Kaleton • Rikalanjärvi • Myllyjärvi • Ylisenjärvi • Vehkajärvi • Pitkäjärvi • Vähä-Rapuska • Iso-Rapuska • Jouttenus • Kaleton • Kaakkojärvi • Vähä Kalliojärvi • Kalliojärvi • Vuorijärvi • Saarijärvi • Vääräjärvi • Katajajärvi |

 |
| Ruoveden alue (35.33) | noin 90 kohdetta

|  |  |
| --- | --- |
|  Ruoveden lähialue (35.331) | Ruovesi • Alainen Talluslammi • Yläinen Talluslammi • Vääräjärvi • Rynkäjärvi • Hirvijärvi • Korpulanlammi • Iso Kiimajärvi |
|  Paloselän alue (35.332) | Iso Pirttijärvi • Vähä Pirttijärvi • Ahvenlammi • Koivujärvi • Liinolammi • Mertoslammi • Särkilammi • Masonlammi • Kasilanjärvi • Kivistönlammi • Pitkonlammi • Päijänteenlammi • Vähä Kangasjärvi |
|  Mato-ojan valuma-alue (35.333) | Murtolammi |
|  Ruojärven valuma-alue (35.334) | Ruojärvi • Moskarinlammi • Mustajärvi • Alainen Herajärvi • Tervajärvi |
|  Ajosjärven valuma-alue (35.335) | Ajosjärvi • Likasenlammi • Huhtilammi • Kurkkujärvi • Soutuanlammi • Valkeislammi • Iso Kangasjärvi |
|  Hanhilamminojan valuma-alue (35.336) | Joutsenjärvi • Joutsenjärvi • Saarijärvi • Koivujärvet Kaiturinjärvi |
|  Salojärven valuma-alue (35.337) | Rukka-Maunu • Vuorilammi • Saarijärvi • Norojärvi • Rongonjärvi • Maajärvi • Salojärvi • Hiiramaislammit • Suojärvi • Kovasinlammi • Ahvenlammi |
|  Tuhrusojan valuma-alue (35.338) | Tuhrusjärvi • Moisionjärvi • Kakarlammi • Hännisenlammi • Hietanen • Valkeajärvi |
|  Enonjoen valuma-alue (35.339) | Vartenjärvi • Vuorisjärvi • Kauralammi • Seppälänjärvi • Ahvenjärvi • Lehtijärvi • Kalliojärvi • Pilkotunjärvi • Kolmikoura • Salmijärvi • Löytty • Kalatonlammi • Vähä Salmijärvi • Juanjärvi • Väärinjärvi • Syväjärvi • Suolilammi • Peräjärvi • Toivionjärvi • Valkeajärvi • Kailanjärvi • Hangaslammi • Mustalammi • Hurstinjärvi • Pajulammi • Valanti • Valkealammi • Lepolammi |

 |
| Jakaman valuma-alue (35.34) | noin 90 kohdetta

|  |  |
| --- | --- |
|  Jakaman–Kuusjärven alue (35.341) | Jakama • Sarvijärvi • Junkkarinjärvi • Valkeajärvi • Kuusjärvi • Kalliojärvi • Alinen-Poikelus • Keskinen-Poikelus • Ylinen-Poikelus • Iso Salmijärvi • Ahvenlammi • Vuorijärvi |
|  Parkusjoen alaosan alue (35.342) | Hankalan Pikkulammi • Hankalan Isolammi • Pitkäjärvi • Parkusjärvi • Lamminlammi • Oraslampi • Vähä Latojärvi • Latojärvi • Paskolampi • Jokijärvi • Petäjäjärvi • Pahnuslampi • Pimeälampi • Alanen Päällystenlammi • Palojärvi • Talluslammi • Kääjärvi • Kalliojärvi • Vääräjärvi • Paulajärvi • Vähä-Pökkölöinen • Iso-Pökkölöinen • Ahvenuslammit • Kaitalampi • Pikku Palojärvi |
|  Parkusjoen yläosan valuma-alue (35.343) | Pitkäjärvi • Jokijärvi • Huhdanalanen • Vähä-Saares • Iso-Saares • Lehmälampi • Takalampi • Takajärvi • Kaleton • Sydänlammit • Joutsenlampi • Rapalammit • Lauttalampi |
|  Sikkilänjoen alaosan alue (35.344) | Vähä-Jakama • Lamminlammi • Vastalammi • Pikku Salmijärvi • Pikku Suolijärvi • Rasunjärvi • Perijärvi • Kotajärvi • Vuorilampi • Pitkäjärvi • Kaksoislammit • Valkeajärvi • Yläjoenlammi |
|  Sikkilänjoen yläosan valuma-alue (35.345) | Iso Kaitajärvi • Petäjäjärvi • Ritajärvi • Vuorijärvi • Saarijärvi • Salmijärvi • Muuranlammi • Rysäslammi • Uuraslammi • Liinaslammi • Saarijärvi • Housulammi • Kaakkolammi • Valkolammi • Sorsalammi |
|  Myllyojan valuma-alue (35.346) | Housulammi • Vääräjärvi • Hauturinlammi • Polvijärvi • Juostenpaskattu • Kalliojärvi • Suovanalanen • Paskolammi |

 |
| Keihäsjoen valuma-alue (Kuru) (35.35) | noin 70 kohdetta

|  |  |
| --- | --- |
|  Keihäsjärven lähialue (35.351) | Keihäsjärvi • Iso Pahalammi • Kaakkolammi • Iso Peurajärvi |
|  Työtönjoen–Pitkäjärven alue (35.352) | Lamminlammi • Työtönjärvi • Ylä-Ulpas • Korpujärvi • Kantolammi • Mustalammi • Sammalisto • Särkilammi • Iso-Koukeri • Valkeajärvi • Kuttulammi • Pitkäjärvi • Myllylammi • Haukijärvi • Iso-Tuhkuri • Ala-Ulpas |
|  Kalliojärven alue (35.353) | Kalliojärvi • Laihalammi • Saarijärvi |
|  Riuttasjoen alue (35.354) | Riuttajärvi • Vähä Riuttajärvi • Iso Leppäjärvi • Vähä Leppäjärvi • Alinen Teerilammi • Ylinen Teerilammi • Haaponen • Alainen-Haaponen • Niitty-Haaponen • Saari-Haaponen • Honka-Haaponen • Pihlajalammi |
|  Ronnikonojan valuma-alue (35.355) | Naarajärvi • Pirttilammi • Vähä Kaitajärvi • Pimeälammi • Ahvenlammi |
|  Torttiojan valuma-alue (35.356) | Torttijärvi • Tenhusjärvi • Luomajärvi • Pirttilammi • Kantolammi • Palolammi • Heinälammi • Ristijärvet • Ylä-Antinalainen • Haukijärvi • Saarijärvi |
|  Pahanlamminojan valuma-alue (35.357) | Lauttasjärvi • Vehkosjärvi • Kumpulammi |
|  Puntasojan valuma-alue (35.358) | Pahalammi • Puntasjärvi • Vähäjärvi • Taivaljärvi • Likolammi • Lakkolammi • Vehkoslammi • Tiejärvi • Sammakkojärvi • Alinen Lapinjärvi • Lakkarijärvi • Ylinen Lapinjärvi |
|  Iso Särkijärven valuma-alue (35.359) | Iso Särkijärvi • Vähä Särkijärvi • Salmijärvi • Onkimusjärvi • Rumajärvi • Honkajärvi • Pyydysjärvi • Pitkäjärvi |

 |
| Karjulanjoen valuma-alue (35.36) | noin 50 kohdetta

|  |  |
| --- | --- |
|  Mäkelänjärven–Alainenjärven alue (35.361) | Mäkelänjärvi • Hangaslammi • Alainenjärvi |
|  Kuusijärven–Haukkajoen alue (35.362) | Kuusijärvi • Kuorejärvi • Särkijärvi • Nimetönjärvi • Korpijärvi • Lumijärvi • Hakojärvi • Huhtajärvi • Musta Penkkijärvi • Pahalammi |
|  Haukkajärven alue (35.363) | Haukkajärvi • Hietaslammi |
|  Jänisojan valuma-alue (35.364) | Jänisjärvet • Kämppäjärvi • Verkkolammi • Alkkunalammi • Hakojärvi |
|  Mustajoen valuma-alue (35.365) | Iso Pirttilammi • Pikku Pirttilammi • Mustajärvi • Pikku Mustajärvi • Iso-Jouttenus • Pikku-Jouttenus |
|  Niemijärven valuma-alue (35.366) | Pahalammi • Naapurilammi • Niemijärvi • Saukkolammi • Iso Hautajärvi • Pikku Hautajärvi • Alinen Kotajärvi • Ylinen Kotajärvi • Valkeajärvi |
|  Myllyojan valuma-alue (35.367) | Myllyjärvi • Pikku Ruokejärvi • Iso Ruokejärvi • Salmijärvi • Iso Poikainlammi • Pitkä Poikainlammi • Köntäslammi • Perälammi • Kylkilammi • Pikku Saarijärvi • Iso Saarijärvi |
|  Rontanojan valuma-alue (35.368) | (ei vesistöjä) |
|  Kalliojärvien valuma-alue (35.369) | Pikku Kalliojärvi • Iso Kalliojärvi • Leppäjärvi • Ahvenlammit • Hakojärvi • Nurkkajärvi • Valkoinen Penkkijärvi • Pahatlammit |

 |
| Elänteen valuma-alue (35.37) | noin 20 kohdetta

|  |  |
| --- | --- |
|  Elänteen lähialue (35.371) | Elänne • Kekälelammi • Pahalammi • Härköslammi |
|  Kurkijärven alue (35.372) | Kurkijärvi • Koukkujärvi • Lillolammi • Vuorislammi • Ruuhilammi • Kekälelammi • Ruohoslammi • Haapalammi |
|  Valkeajärven valuma-alue (35.373) | Valkeajärvi • Musturinlammi |
|  Haapaopan valuma-alue (35.374) | Ahvenus • Jouttijärvi • Leppälammi • Sahilammi • Koirajärvi • Pikku Koirajärvi • Ahkiolammi |

 |
| Velaattajärven valuma-alue (35.38) | noin 30 kohdetta

|  |  |
| --- | --- |
|  Kiimajoen alue (35.381) | Petääjärvi • Tuhkurijärvi • Eteläjärvi • Haukilammi |
|  Velaattajärven alue (35.382) | Velaattajärvi • Kurjenjärvi • Paskolammi • Vähä Kurjenjärvi • Valkeajärvi • Vähä Valkeajärvi |
|  Ukaanjärven alue (35.383) | Ukaanjärvi • Iso Riihilammi • Pirttijärvi • Ahvenlammi • Paskolammi |
|  Tiikonojan valuma-alue (35.384) | Tapiojärvi • Kinnaslammi • Alainen Pitkäjärvi • Yläinen Pitkäjärvi • Hasiajärvi • Valkeajärvi • Haukilammi |
|  Ilvesjoen valuma-alue (35.385) | Syväjärvi • Särkijärvi • Iso-Jakama • Ilveslammi • Uasjärvi • Rajalammi • Vääräjärvi |

 |
| Pukalan valuma-alue (35.39) | noin 30 kohdetta

|  |  |
| --- | --- |
|  Kaletonjärven alue (35.391) | Kaletonjärvi • Asuntilanjärvi • Haukkalammi • Aittolammi |
|  Lauttajärven–Hankajärven alue (35.392) | Lauttajärvi • Loppisjärvi • Pikku-Viljamoinen • Iso-Viljamoinen • Kaakkolammi • Erijärvi • Hankajärvi |
|  Pukalan alue (35.393) | Pukala • Ahvenlammi • Loppisjärvi • Hirvijärvi • Muurainjärvet • Valkeajärvi • Rökäslammi |
|  Kielikänjärven valuma-alue (35.394) | Kielikänjärvi • Valkeajärvi • Iililammi • Tuurajärvi |
|  Neejärven valuma-alue (35.395) | Neejärvi • Iso-Musturi • Vähä-Musturi • Siitinjärvi • Kintturinjärvi |

 |